CELEX: 32019D0160
Language: hr
Date: 2019-01-24 00:00:00
Title: Provedbena odluka Komisije (EU) 2019/160 оd 24. siječnja 2019. o privremenom odstupanju od uvjeta za certificirano sjeme predviđenih direktivama Vijeća 66/401/EEZ i 66/402/EEZ (priopćeno pod brojem dokumenta C(2019) 305) (Tekst značajan za EGP.)

1.2.2019   
               
               
                  HR
               
               
                  Službeni list Europske unije
               
               
                  L 31/75
               
            
         PROVEDBENA ODLUKA KOMISIJE (EU) 2019/160
         оd 24. siječnja 2019.
         o privremenom odstupanju od uvjeta za certificirano sjeme predviđenih direktivama Vijeća 66/401/EEZ i 66/402/EEZ
         
            
               (priopćeno pod brojem dokumenta C(2019) 305)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         Uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1) i Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (2), a posebno njezin članak 17. stavak 1.,
         budući da:
         
                     (1)
                  
                  
                     Neuobičajeno topli i suhi klimatski uvjeti u Švedskoj su 2018. uzrokovali nisku količinu vlage u tlu, zbog čega je došlo do oštećenja i oslabljivanja vegetacije, a stoga i do nižih prinosa i smanjenja kvalitete sjemena.
                  
               
                     (2)
                  
                  
                     Poteškoće u opskrbi sjemenom uzrokovale su i velike količine padalina tijekom berbe 2017., zbog kojih je u Švedskoj 2018. došlo do pomanjkanja sjemena za proljetnu sjetvu.
                  
               
                     (3)
                  
                  
                     Švedska stoga sada na raspolaganju ima samo ograničenu količinu sjemena proljetnog krmnog bilja i sjemena proljetnih žitarica iz prethodne sezone te neće moći požeti dovoljno sjemena za zadovoljavanje potražnje u proljeće 2019.
                  
               
                     (4)
                  
                  
                     I druge države članice se u određenoj mjeri suočavaju s problemima povezanima sa žetvom te su mogle samo djelomično pokriti potrebe Švedske za sjemenom.
                  
               
                     (5)
                  
                  
                     Zbog toga je u Švedskoj došlo do privremenih poteškoća u općoj opskrbi sjemenjem proljetnog krmnog bilja i sjemenjem proljetnih žitarica, a očekuje se da će se da će se to i nastaviti. Te se poteškoće mogu prevladati samo tako da se dopusti, u određenom razdoblju i uz utvrđivanje najveće dopuštene količine, stavljanje na tržište u Uniji certificiranog sjemena proljetnog krmnog bilja i certificiranog sjemena proljetnih žitarica proizvedenog u Švedskoj od sjemena iz kategorije certificiranog sjemena druge generacije.
                  
               
                     (6)
                  
                  
                     Stoga bi se odstupanjem predviđenim ovom Odlukom trebalo odobriti stavljanje na tržište u Uniji certificiranog sjemena proljetnog krmnog bilja i certificiranog sjemena proljetnih žitarica proizvedenog u Švedskoj od sjemena iz kategorije certificiranog sjemena druge generacije, podložno određenim uvjetima i ograničenjima.
                  
               
                     (7)
                  
                  
                     Iz informacija koje je Švedska dostavila Komisiji čini se da je za rješavanje tih poteškoća u opskrbi u razdoblju do 30. lipnja 2019. potrebna količina od ukupno 2 525 tona za sjemena proljetnog krmnog bilja i 18 240 tona za sjemena proljetnih žitarica.
                  
               
                     (8)
                  
                  
                     Odstupanje ne bi trebalo dovesti u pitanje primjenu ostalih uvjeta za kategoriju certificiranog sjemena druge generacije kako su utvrđeni u direktivama 66/401/EEZ i 66/402/EEZ.
                  
               
                     (9)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            
               1.   Dopušteno je stavljanje na tržište u Uniji certificiranog sjemena proljetnog krmnog bilja i sjemena proljetnih žitarica proizvedenog u Švedskoj od sjemena iz kategorije certificiranog sjemena druge generacije u razdoblju do 30. lipnja 2019. i podložno uvjetima iz stavaka od 2. do 5.
            
            
               2.   Ukupna količina sjemena odobrenog za stavljanje na tržište u Uniji u skladu s ovom Odlukom ne smije biti veća od 2 525 tona za sjeme proljetnog krmnog bilja i 18 240 tona za sjeme proljetnih žitarica.
            
            
               3.   Sjeme iz stavka 1. ispunjava zahtjeve utvrđene u Prilogu II. Direktivi 66/401/EEZ i Prilogu II. Direktivi 66/402/EEZ koji se odnose na uvjete koje mora zadovoljiti sjeme iz kategorije certificiranog sjemena druge generacije.
            
            
               4.   Ne dovodeći u pitanje zahtjeve za označivanje iz direktiva 66/401/EEZ i 66/402/EEZ, službena etiketa sadržava izjavu da dotično sjeme pripada u kategoriju koja je niža od kategorije certificirano sjeme, druga generacija.
            
            
               5.   Stavljanje na tržište sjemena iz stavka 1. dopušta se na temelju zahtjeva za odobrenje stavljanja na tržište u skladu s ovom Odlukom.
            
         
         
            Članak 2.
            Država članica odmah obavješćuje Komisiju i ostale države članice o količinama za koje je izdala odobrenje za stavljanje na tržište u skladu s ovom Odlukom.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 24. siječnja 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL 125, 11.7.1966., str. 2298/66.
         
            (2)  SL 125, 11.7.1966., str. 2309/66.